cyanic-selkie/wikianc huggingface dataset:
Adobe Flash
Οι καλλιτέχνες μπορούν να φτιάξουν γραφικά και κινούμενα σχέδια με τη χρήση του Adobe Animate. Οι προγραμματιστές λογισμικού μπορούν να δημιουργήσουν εφαρμογές και παιχνίδια χρησιμοποιώντας το Animate, το Adobe Flash Builder, FlashDevelop, Flash Catalyst, ή οποιοδήποτε πρόγραμμα επεξεργασίας κειμένου σε συνδιασμό με το Apache Flex SDK.
Οι χρήστες μπορούν να δουν το περιεχόμενο Flash μέσω του Flash Player (web browsers), AIR (για desktop ή mobile apps) ή χρησιμοποιώντας players τρίτων κατασκευαστών όπως Scaleform (για video games). Το Adobe Flash Player, το οποίο υποστηρίζεται από τα Microsoft Windows, το macOS και το Linux, επιτρέπει στους τελικούς χρήστες να δουν περιεχόμενο Flash χρησιμοποιώντας προγράμματα περιήγησης στο web, κάτι που θα υποστηρίζεται μέχρι το 2020. Στα κινητά (Android και iOS) το Flash κάνει export σε apk ή ipa ενσωματώνοντας το Adobe AIR, δίνοντας τη δυνατότητα στους developers να φτιάξουν εφαρμογές και να τις δημοσιεύσουν στο GooglePlay και στο AppStore.
Η γλώσσα προγραμματισμού ActionScript επιτρέπει την ανάπτυξη διαδραστικών κινουμένων σχεδίων, βίντεο, παιχνιδιών, εφαρμογών web, εφαρμοφών desktop και εφαρμογών για κινητά. Οι προγραμματιστές μπορούν να υλοποιήσουν λογισμικό Flash χρησιμοποιώντας ένα IDE όπως το Adobe Animate, Adobe Flash Builder, Adobe Director, FlashDevelop και Powerflasher FDT. Το Adobe AIR επιτρέπει την ανάπτυξη εφαρμογών desktop και mobile που μπορούν α αναπτυχθούν με το Flash και να δημοσιευτούν σε Windows, macOS, Android και iOS.
Αν και το Flash ήταν μια κυρίαρχη online πλατφόρμα στο web, σταδιακά η χρήση του επικεντρώθηκε στη δημιουργία mobile εφαρμογών και animations. Ο βασικός λόγος της εγκατάλειψης των browsers ήταν η διαμάχη με την Apple, καθώς η τελευταία απαγόρευσε τη χρήση του στο λειτουργικό της υποστηρίζοντας ότι δεν ήταν ασφαλές, ήταν αργό κ.α. Σύμφωνα όμως με πολλούς, η πραγματική αιτία ήταν ότι θα έδινε στους χρήστες τη δυνατότητα να έχουν πρόσβαση σε δωρεάν εφαρμογές και παιχνίδια μέσω browser χωρίς να χρειάζεται να αγοράσουν οτιδήποτε από το AppStore.
Βίντεο παιχνίδια
Τα Flash παιχνίδια ήταν πολύ δημοφιλή στο Διαδίκτυο, με ιστοσελίδες όπως το Newgrounds να είναι αφιερωμένες στη φιλοξενία Flash παιχνιδιών. Δημοφιλή παιχνίδια που αναπτύχθηκαν με το Flash περιλαμβάνουν τα Angry Birds, Clash of Clans, το FarmVille, AdventureQuest και Machinarium.
Η Adobe εισήγαγε διάφορες τεχνολογίες για να βοηθήσει στην δημιουργία video games, όπως το Adobe AIR (για να δημοσιεύονται τα παιχνίδια σε desktop ή mobile πλατφόρμες όπως το Android και το iOS), Adobe Scout (για τη βελτίωση των επιδόσεων), CrossBridge (για τη μετατροπή C++ παιχνιδιών σε Flash), και Stage3D (για την υποστήριξη GPU-accelerated video games). 3D frameworks όπως Away3D και Flare3D απλοποιούν τη δημιουργία 3D περιεχομένου για το Flash.
Το Adobe AIR επιτρέπει τη δημιουργία Flash-based παιχνιδιών για κινητές συσκευές που μπορούν να δημοσιευθούν στο Google Play στο iTunes app store. στο Amazon και αλλού.
Το Flash επίσης χρησιμοποιείται για την κατασκευή interfaces και Head Up Displays για 3D παιχνίδια χρησιμοποιώντας to Scaleform GFx, μια τεχνολογία που χρησιμοποιεί Flash περιεχόμενο σε μη-Flash παιχνίδια. Το Scaleform υποστηρίζεται από περισσότερες από 10 μεγάλες video game engines, συμπεριλαμβανομένων των Unreal Engine, UDK, CryEngine και PhyreEngine, και έχει χρησιμοποιηθεί για να παρέχει 3D interfaces για περισσότερα από 150 σημαντικούς τίτλους βιντεοπαιχνιδιών από την έναρξή του το 2003.
Ταινίες και κινούμενα σχέδια
Το Adobe Animate είναι ένα από πιο δημοφιλή προγράμματα κινουμένων σχεδίων για χαμηλού κόστους 2D τηλεοπτικά και εμπορικά animations, όπως και τα ανταγωνιστικά Anime Studio και Toon Boom Animation.
Αξιοσημείωτοι χρήστες του Flash περιλαμβάνουν: DHX Media Βανκούβερ (Pound Puppies και το Μικρό Μου Πόνυ: η Φιλία Είναι Μαγεία), Fresh TV (Total Drama), Nelvana (6teen, Danny Φάντασμα, και Clone High) Williams Street (Metalocalypse και Squidbillies), Nickelodeon Animation Studios (Wow! Wow! Wubbzy! El Tigre: Οι Περιπέτειες του Manny Rivera, Danny Φάντασμα), και άλλοι.
Το Flash δεν χρησιμοποιείται συχνά για μεγάλου μήκους ταινίες κινουμένων σχεδίων, ωστόσο το The Secret of Kells (2009), μια Ιρλανδική ταινία, δημιουργήθηκε κυρίως με τη χρήση του Adobe Flash, και ήταν υποψήφια για το Βραβείο Ακαδημίας για την Καλύτερη ταινία Κινουμένων σχεδίων στα 82α Βραβεία όσκαρ.
Αρκετές δημοφιλείς online σειρές αναπτύσσονται τώρα σε Flash.
Adobe AIR
Το Adobe AIR κυκλοφόρησε το 2008, και επιτρέπει τη δημιουργία mobile εφαρμογών και παιχνιδιών για κινητά με τη χρήση Flash και ActionScript. Αξιοσημείωτα παιχνίδια που αναπτύχθηκαν με Flash περιλαμβάνουν τα Angry Birds, Machinarium και Defend your Castle.
Οι επεκτάσεις (ANEs) δίνουν τη δυνατότητα στους προγραμματιστές να προσθέσουν τυχόν λειτουργίες που δεν υποστηρίζονται αρχικά απ'ο την πλατφόρμα καθώς και πρόσβαση σε μελλοντικές τεχνολογίες. Υπάρχουν πολλές δωρεάν επεκτάσεις αλλά και εταιρίες που εξειδικεύονται στη δημιουργία τέτοιων ANEs οι οποίες προσφέρουν updates και customer support. Τέτοιες είναι οι Distriqt, Milkman games, MyFlashLabs και άλλοι.
Οι εφαρμογές AIR μπορούν να δημοσιευθούν σε λειτουργικά συστήματα όπως το Android και το Apple iOS. μέσω GooglePlay, AppStore, Amazon κ.α.
Κατηγορία:Διαλειτουργικό λογισμικό Κατηγορία:Εργαλεία ανάπτυξης παιχνιδιών Κατηγορία:Adobe
Μαρία Φαουστίνα Κοβάλσκα
Η Μάρια Φαουστίνα Κοβάλσκα (πολωνικά: Maria Faustyna Kowalska), γεννημένη ως Χελένα Κοβάλσκα (Helena Kowalska) (25 Αυγούστου 1905 - 5 Οκτωβρίου 1938), επίσης γνωστή ως Αγία Μάρια Φαουστίνα Κοβάλσκα του Ευλογημένου Μυστηρίου και πιο λαϊκά ως Φαουστίνα, ήταν Πολωνή Ρωμαιοκαθολική μοναχή της Παναγίας του Ελέους και μυστικίστρια, αποκαλούμενη «Απόστολος του Θείου Ελέους». Μακαριοποιήθηκε το 1993, αγιοποιήθηκε το 2000 και η μνήμη της τιμάται από την Καθολική Εκκλησία στις 5 Οκτωβρίου.
Τα πρώτα χρόνια
Η Κοβάλσκα γεννήθηκε στις 25 Αυγούστου το 1905 στο χωριό Γκουογκόβιετς κοντά στο Λοτζ, μια κλωστοϋφαντουργική βιομηχανική πόλη της Πολωνίας, τότε τμήμα της Ρωσικής Αυτοκρατορίας, το τρίτο από δέκα παιδιά μιας οικογένεια φτωχών αγροτών. Σε ηλικία 16 ετών σταμάτησε το σχολείο και άρχισε να εργάζεται σε μια οικογένεια φροντίζοντας το σπίτι και και τον γιο τους για να βοηθήσει τους γονείς της και να στηρίξει τον εαυτό της. Μετά από ένα χρόνο, ενημέρωσε τους γονείς της για την επιθυμία της να μπει στο μοναστήρι και δύο φορές αντιμετώπισε την άρνησή τους.
Η Φαουστίνα αισθάνθηκε αρχικά μια κλήση στη θρησκευτική ζωή όταν ήταν μόλις επτά ετών και παρακολούθησε την Έκθεση του Ευλογημένου Μυστηρίου.
Το 1924, σε ηλικία 19 ετών, η Φαουστίνα βίωσε το πρώτο της όραμα για τον Ιησού. Ενώ βρισκόταν σε χορό στο χωριό της με την αδερφή της Ναταλία, η Φαυστίνα είδε τον Ιησού. Σύμφωνα με την ίδια, ο Ιησούς της έδωσε οδηγίες να φύγει αμέσως για τη Βαρσοβία και να μπει σε μοναστήρι.
Η Φαουστίνα ετοίμασε αμέσως τις αποσκευές της και αναχώρησε το επόμενο πρωί έχοντας ενημερώσει μόνο την αδελφή της. Όταν έφτασε στη Βαρσοβία, μπήκε στην Εκκλησία του Αγίου Ιακώβου, την πρώτη εκκλησία που συνάντησε και παρακολούθησε τη Λειτουργία. Ενώ βρισκόταν στη Βαρσοβία, η Φαουστίνα προσπάθησε να μπει σε πολλά διαφορετικά μοναστήρια, αλλά δεν έγινε δεκτή, μερικές φορές απορρίφθηκε λόγω της φτώχειας της.
Τέλος, η ηγουμένη των Αδελφών της Παναγίας του Ελέους την δέχθηκε υπό τον όρο ότι θα πληρώσει για το θρησκευτική της αμφίεση. Δουλεύοντας πάλι ως οικονόμος, άρχισε να εξοικονομεί χρήματα και να τα καταθέτει στο μοναστήρι.
Μοναχή
μικρογραφία|Πίνακας του Βασιλέα του Θείου Ελέους, 1934, Ευγένιος Καζιμιερόφσκι Στις 30 Απριλίου 1926, σε ηλικία 20 ετών, έλαβε το θρησκευτικό όνομα της αδελφής Μαρίας Φαουστίνας του Ευλογημένου Μυστηρίου και το 1928, πήρε τους πρώτους θρησκευτικούς όρκους της ως μοναχή.
Κατά τη διάρκεια των δεκατριών χρόνων της ως μοναχή, η Φαουστίνα υπηρέτησε σαν μαγείρισσα, κηπουρός και αχθοφόρος στα διάφορα σπίτια της εκκλησίας (Βαρσοβία, Πουότσκ, Βίλνιους, Κρακοβία).
Η πίστη της την οδήγησε σε μια βαθιά μυστικιστική εσωτερική ζωή. Άρχισε να έχει οράματα, να λαμβάνει αποκαλύψεις και να βιώνει κρυμμένα στίγματα.
Στις 22 Φεβρουαρίου 1931, ο Ιησούς επισκέφθηκε τη Φαουστίνα, εμφανίστηκε ως «Βασιλιάς του Θείου Ελέους» φορώντας ένα λευκό ένδυμα με κόκκινες και απαλές ακτίνες που προέρχονταν από την καρδιά του. Της ζήτησε να γίνει απόστολος και γραμματέας του ελέους του Θεού, να είναι ελεήμων στους άλλους, και όργανο για την επανεμφάνιση του ελέους του Θεού στον κόσμο.
Σε αυτό το βιβλίο, περιγράφει τις μυστικές της εμπειρίες και προσδιόρισε τα αιτήματα που ο Χριστός της μετέδωσε.
Στο ημερολόγιό της, η Φαουστίνα έγραψε:
"«Το βράδυ, όταν ήμουν στο κελί μου, συνειδητοποίησα ότι εμφανίστηκε ο Κύριος Ιησούς ντυμένος με ένα λευκό ρούχο. Το ένα χέρι υψώθηκε σε ευλογία, το άλλο άγγιζε το ένδυμα στο στήθος. Από το άνοιγμα του ενδύματος στο στήθος ανέβλυζαν δύο μεγάλες ακτίνες, μία κόκκινη και η άλλη ανοιχτόχρωμη. Σιωπηλά, κοίταξα τον Κύριο, η ψυχή μου είχε κατακλυστεί από φόβο, αλλά και μεγάλη χαρά. Μετά από λίγο ο Ιησούς μου είπε, «ζωγράφισε μια εικόνα σύμφωνα με ό,τι βλέπεις, με την επιγραφή: Ιησού, σε εμπιστεύομαι»."
Η Αγία Φαουστίνα περιγράφει επίσης ότι κατά τη διάρκεια της εμφάνισης, ο Ιησούς της εξήγησε ότι ήθελε η εικόνα του Θείου Ελέους να ευλογηθεί επίσημα την πρώτη Κυριακή μετά το Πάσχα. «Αυτή η Κυριακή θα είναι η Γιορτή του Ελέους».
Ο Ιησούς της ζήτησε επίσης να είναι πρότυπο ελέους για τους άλλους, να ζήσει όλη της τη ζωή, με παράδειγμα τον Χριστό, ως θυσία. Σχεδίασε μόνη της, σύμφωνα με το όραμα που είχε σε ένα κομμάτι χαρτί με χρωματιστά μολύβια ένα αρχικό σχέδιο και το 1934 ανέθεσε στον Ευγένιο Καζιμιερόφσκι να ζωγραφίσει τον πίνακα, που τον ζωγράφισε υπό την καθοδήγησή της και με βάση το αρχικό της σχέδιο, παρουσιάζοντας ένα κόκκινο και λευκό φως που λάμπει από την Ιερή Καρδιά του Χριστού.
Τα τελευταία χρόνια
Το 1936, η Φαουστίνα αρρώστησε σοβαρά, πιθανώς από φυματίωση και μεταφέρθηκε σε νοσοκομείο στην Κρακοβία. Πέρασε το μεγαλύτερο μέρος του χρόνου της προσευχόμενη για τη μετάνοια των αμαρτωλών. Τα τελευταία δύο χρόνια της ζωής της έγραφε το ημερολόγιό της.
Τον Ιούνιο του 1938 δεν ήταν πλέον σε θέση να γράψει και έγινε εμφανές ότι δεν είχε πολύ χρόνο για να ζήσει. Πέθανε στις 5 Οκτωβρίου 1938. Κατά την απογραφή του κελιού της, η ηγουμένη βρήκε στο συρτάρι του τραπεζιού το αρχικό σχέδιο της εικόνας του Χριστού της Θεϊκής Ευσπλαχνίας, που είναι πλέον διαδεδομένη σε όλο τον κόσμο.
Παραπομπές
Κατηγορία:Γυναίκες και θρησκεία Κατηγορία:Χριστιανοί άγιοι του 20ού αιώνα Κατηγορία:Πολωνοί αντιφασίστες Κατηγορία:Πολωνοί αντικομμουνιστές Κατηγορία:Πολωνοί Ρωμαιοκαθολικοί άγιοι
NSA
Η Υπηρεσία Εθνικής Ασφάλειας (αγγλικά: National Security Agency, NSA) των ΗΠΑ είναι μια κρατική κεντρική υπηρεσία του Υπουργείου Άμυνας των ΗΠΑ, ειδικότερα αρμόδια για την ασφάλεια των επικοινωνιών. Έχει ως ρόλο να κατευθύνει, να συντονίζει και να θέτει σε εφαρμογή ειδικά σχέδια, με στόχο την προστασία των κυβερνητικών πληροφοριακών συστημάτων. Παράλληλα, προσπαθεί να αντλήσει πληροφορίες από τα επικοινωνιακά συστήματα των άλλων χωρών. Όπως είναι φανερό, η υπηρεσία διαθέτει υψηλή τεχνογνωσία των τεχνολογιών αιχμής τόσο στην Πληροφορική, όσο και στις επικοινωνίες. Λόγω της φύσεως των εργασιών της, αποτελεί ένα από τα κυριότερα κυβερνητικά κέντρα γλωσσικών αναλύσεων και έρευνας των ξένων γλωσσών.
Κύριος τομέας ενασχόλησης της υπηρεσίας είναι η κρυπτανάλυση, δηλαδή η δημιουργία κρυπτογραφικών συστημάτων, αλλά και η προσπάθεια αποκρυπτογράφησης συστημάτων άλλων χωρών. Για το σκοπό αυτό απασχολεί τους καλύτερους ειδικούς κρυπταναλυτές των Η.Π.Α., ενώ παράλληλα λέγεται ότι είναι ο μεγαλύτερος εργοδότης μαθηματικών στον κόσμο. Το προσωπικό της NSA εκπαιδεύεται συνεχώς, ακολουθώντας ειδικά προγράμματα, ώστε να είναι απόλυτα ενημερωμένο στους τομείς ενασχόλησής του.
Ιστορία
Η ίδρυση της υπηρεσίας ανάγεται στο 1952, το δε διάταγμα ίδρυσης υπογράφει ο Πρόεδρος Χάρι Τρούμαν. Προηγήθηκε, ωστόσο, μια κίνηση κρυπτολόγων, η οποία ενημέρωσε την κυβέρνηση για τη χρησιμότητα της κρυπτολογίας και τελικά την έπεισε να δημιουργήσει την NSA. Ήδη, από το 1949, ο Αμερικανικός Στρατός είχε δημιουργήσει μια ανάλογη υπηρεσία, την AFSA (Armed Forces Security Agency), έχοντας συνειδητοποιήσει τη σημασία της κρυπτογραφίας από τις εμπειρίες των δύο Παγκόσμιων Πολέμων, και ιδιαίτερα του Δεύτερου. Υπενθυμίζεται ότι οι Αμερικανοί είχαν καταφέρει να "σπάσουν" τον Ιαπωνικό κώδικα μετάδοσης μηνυμάτων και σε αυτό οφείλονταν μερικές από τις μεγαλύτερες επιτυχίες τους στον Πόλεμο του Ειρηνικού, όπως η απόβαση στη Μίντγουαίη και η εξουδετέρωση του Ναυάρχου Γιαμαμότο. Ωστόσο, η υπηρεσία αυτή δεν κατάφερε να ξεπεράσει τα στρατιωτικά της όρια, εξ ου και η ανάγκη δημιουργίας μιας πιο ανεξάρτητης υπηρεσίας.
Τεχνολογία
Η NSA χρησιμοποιεί σήμερα τεχνολογίες που δεν υπάρχουν στο εμπόριο και δεν προβλέπεται να φθάσουν στο στάδιο της εμπορίας πριν περάσουν αρκετά ακόμη χρόνια: Αναπτύσσει νανοτεχνολογία, κβαντικούς υπολογιστές, τεχνολογίες επικοινωνιών, αλλά βασικός τομέας στην έρευνά της παραμένουν τα συστήματα ασφάλειας διακίνησης των πάσης φύσεως "λεπτών" δεδομένων, από απλές τηλεφωνικές συνομιλίες μέχρι ανταλλαγή δεδομένων μεταξύ υπολογιστών. Συνεργάζεται, επίσης, με τις αντίστοιχες βιομηχανίες των Η.Π.Α., θεωρώντας τις, όχι άδικα, πολύτιμους συμμάχους για την επίτευξη των στόχων της.
Ένας σημαντικός τομέας της υπηρεσίας είναι αυτός της επεξεργασίας σημάτων. Φέρει το όνομα SIGINT (SIGnals INTelligence) και αναλαμβάνει τη συλλογή και ανάλυση των πάσης φύσεως σημάτων επικοινωνίας ξένων δυνάμεων, προσώπων ή οργανώσεων, με τη χρήση τελευταίας τεχνολογίας και ειδικευμένου επιστημονικού προσωπικού. "Σύνθημα" της υπηρεσίας αυτής είναι το ρητό "Η γνώση είναι δύναμη".
Εξωτερικοί σύνδεσμοι
Κατηγορία:Υπηρεσίες πληροφοριών των ΗΠΑ Κατηγορία:Υπηρεσίες ασφαλείας των ΗΠΑ
Αετός (ψάρι)
Ο αετός (Myliobatis aquila) είναι μεγάλο σαλάχι που ανήκει στην οικογένεια των Μυλιοβατιδών (Myliobatidae).
Το μήκος του σώματός του φθάνει το 1,5 μέτρο και η ουρά του τα 80 εκατοστά. Έχει χρώμα γκρίζο λαδί, άλλοτε κοκκινωπό με ασπροκίτρινη κοιλιά. Το κεφάλι του είναι πεπλατυσμένο και στρογγυλεύει σαν πέταλο με τα μάτια του στα πλάγια να προβάλουν πολύ, σαν του βάτραχου. Τα θωρακικά του πτερύγια έχουν χαρακτηριστικό τριγωνικό σχήμα, μυτερά στις άκρες, σαν τις φτερούγες των πουλιών. Η ουρά του είναι λεπτή και απολήγει σαν μαστίγιο στη βάση της οποίας φέρεται κεντρί αγκαθωτό, ιοβόλο, ως συνέχεια ραχιαίου πτερυγίου. Στο στόμα του φέρει πλατείς οδόντες που μοιάζουν με λιθόστρωτο με τα οποία πολτοποιεί τη τροφή του.
Ζει σε αμμώδη βυθό, βούρκο ή λάσπη και τροφή του είναι όστρακα, κυρίως στρείδια αλλά και μικρά ψάρια. Πολλές φορές στο κυνήγι της τροφής του ή και καταδιωκόμενο εξέρχεται με ορμή έξω από το νερό όπου μετά από μια θεαματική τροχιά ξαναπέφτει στη θάλασσα. Τη μεγάλη του ταχύτητα οφείλει στη κυματική διαγωγή των ισχυρών πτερύγων του που θυμίζει κίνηση πέπλων.
Ο θηλυκός αετός γεννά ζωντανά ένα - δύο μικρά, είναι δηλαδή ωοζωοτόκο.
Συγγενικότερο είδος του αετού είναι η "χελιδόνα" επίσημα καλούμενη "πτερομυλαίος ο βοοειδής".
Δείτε επίσης
Κατηγορία:Μυλιοβατόμορφα Κατηγορία:Ψάρια ελληνικών θαλασσών Κατηγορία:Αλιεύματα
Καλό Κόμμα
Το Καλό Κόμμα (τουρκικά: İyi Parti) είναι συντηρητικό φιλοευρωπαϊκό πολιτικό κόμμα στην Τουρκία. Ιδρύθηκε στις 25 Οκτωβρίου 2017 από τη Μεράλ Ακσενέρ. Το όνομα και το έμβλημα του κόμματος αναφέρονται στην τουρκική φυλή Καγί, μία από τις εννέα κύριες τουρκικές φυλές, μέλος της οποίας υπήρξε ο Γαζή Οσμάν, ιδρυτής της Οθωμανικής Αυτοκρατορίας.
Το κόμμα προέκυψε από την αποχώρηση σημαντικών μελών του Κόμμα Εθνικιστικής Δράσης (KEΔ) και την προσχώρηση μελών του Ρεπουμπλικανικού Λαϊκού Κόμματος (PΛK).
Πολιτικές θέσεις
200px|μικρογραφία|αριστερά|Η Μεράλ Ακσενέρ στην πρώτη της ομιλία ως πρόεδρος του κόμματος, στις 25 Οκτωβρίου 2017. Η Μεράλ Ακσενέρ περιγράφει το κόμμα της ως κεντρώο, εθνοκεντρικό, με όραμα για την οικονομική ανάπτυξη της χώρας. Τα ΜΜΕ το περιγράφουν ως εθνικιστικό, συντηρητικό, κεμαλικών αρχών, κεντροδεξιό ως δεξιό κόμμα. Το κόμμα υποστηρίζει την αρμονική συμβίωση των εθνικών μειονοτήτων, βασιζόμενη στην ανεκτικότητα και το σεβασμό των ανθρωπίνων δικαιωμάτων. Υπέρμαχος των δικαιωμάτων των γυναικών, με έντονη παρουσία σε θέματα που αφορούν την έμφυλη βία και τον ρατσισμό εναντίον των γυναικών, η Ακσενέρ ήταν η πρώτη γυναίκα που διεκδίκησε την Προεδρία της Τουρκίας στις εκλογές του 2018.
Παραπομπές
Κατηγορία:Τουρκικά πολιτικά κόμματα Κατηγορία:Δεξιά πολιτικά κόμματα
Άγιος Βλάσης Αλιφείρας Ηλείας
Οι Άγιος Βλάσης ή Άγιος Βλάσσιος είναι ορεινός οικισμός της Πελοποννήσου στην Περιφερειακή Ενότητα Ηλείας, ο οποίος βρίσκεται στις βόρειες πλαγιές του όρους Μίνθη σε υψόμετρο 840 μέτρα. Απέχει 41 χλμ. ΝΑ. από τα Κρέστενα και 20 χλμ. Δ. από την Ανδρίτσαινα ενώ είναι κτισμένος ανάμεσα στα Μυρώνια (ΒΑ.) και το Κρυονέρι (ΝΔ.). Ο οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Μυρωνίων. Σύμφωνα με το Σχέδιο Καλλικράτης, μαζί με τα Μυρώνια, το Κλήμα, το Ράμα και τη Σιλήμνα αποτελούν την τοπική κοινότητα Μυρωνίων που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 20 κατοίκους ενώ το 2001 είχε 107.
Πηγές
Κατηγορία:Δήμος Ανδρίτσαινας - Κρεστένων Κατηγορία:Χωριά του νομού Ηλείας
Γκουρίδες
Οι Γκουρίδες ή Γκορίδες (περσικά: سلسله غوریان, επίσης γνωστοί ως Γουρίδες ή Γορίδες) ήταν σουνιτική μουσουλμανική δυναστεία, πιθανόν ανατολικοί Τατζίκοι, που επέβαλαν την κυριαρχία τους σε τμήματα του σημερινού Αφγανιστάν, του Ιράν, του Πακιστάν και της Ινδίας, από το 1148 έως το 1215 μ.Χ.
Τους Γκουρίδες διαδέχθηκε στην Περσία η δυναστεία των σουνιτών Μαμελούκων εξιρανισμένων Χωρεσμίων Τούρκων και στη Βόρεια Ινδία η μαμελουκική τουρκική δυναστεία του Σουλτανάτου του Δελχί.
Εύκρατη ζώνη
μικρογραφία|Εύκρατες ζώνες επισημασμένες με πράσινο χρώμα. Εύκρατη ζώνη (αγγλ. Temperate zone) ονομάζεται η γεωγραφική ζώνη μεταξύ του Τροπικού του Καρκίνου και του αρκτικού κύκλου και η γεωγραφική ζώνη μεταξύ του Τροπικού του Αιγόκερου και του ανταρκτικού κύκλου. Κάθε μία από τις εύκρατες ζώνες της Γης βρίσκεται μεταξύ της πολικής και της τροπικής ζώνης του αντίστοιχου βόρειου-νότιου ημισφαιρίου (από 66°33' που αντιστοιχεί σε αρκτικό κύκλο έως 23°27' που αντιστοιχεί σε τροπικό κύκλο).
μικρογραφία|Το εύκρατο κλίμα επισημασμένο με πράσινο χρώμα Το κλίμα στις περιοχές αυτών των ζωνών είναι συνήθως εύκρατο, ενώ υπάρχει και το μεσογειακό κλίμα. Η κλίση των ακτίνων του ήλιου (με μέσο όρο κοντά στις 45 μοίρες) είναι ισορροπημένη σε σχέση με τις άλλες δύο ζώνες, ώστε να μην είναι ούτε πολύ θερμές ούτε πολύ ψυχρές. Αυτές οι ζώνες εμφανίζουν το φαινόμενο των τεσσάρων εποχών, ενώ οι καιρικές συνθήκες δεν είναι πολύ έντονες ούτε οι μετεωρολογικές αλλαγές ξαφνικές. Το φαινόμενο των εποχών οφείλεται στο γεωγραφικό πλάτος, το οποίο εξασφαλίζει καθημερινή εναλλαγή μέρας και νύχτας, αλλά ταυτόχρονα και σημαντική περιοδική μεταβολή στη διάρκεια της ημέρας και της νύχτας με περίοδο ένα χρόνο.
Σε αυτή τη ζώνη εντοπίζονται φυτικές διαπλάσεις, όπως εύκρατα δάση, τάιγκες, δάση της βροχής, δάση αειθαλών και φυλλοβόλλων δένδρων, μεσογειακά δάση, βάλτοι, αλλά και στέπες και έρημοι. Η πανίδα σε αυτές τις περιοχές είναι εξίσου πλούσια.
Η ξηρά της βόρειας εύκρατης ζώνης είναι πολύ περισσότερη σε σχέση με τη ξηρά της νότιας εύκρατης ζώνης. Στη βόρεια εύκρατη ζώνη βρίσκονται οι Ηνωμένες Πολιτείες Αμερικής, ο Καναδάς εκτός των βόρειων νήσων, το βόρειο Μεξικό, η Ευρώπη εκτός της Λαπωνίας, η βόρεια Αφρική, η Μέση Ανατολή εκτός της νότιας Αραβικής χερσονήσου, η Σιβηρία εκτός της βόρειας, το Καζακστάν, η Μογγολία, η Κίνα, η Ιαπωνία, η βόρεια Ινδία, και οι γειτονικές περιοχές, ενώ περιλαμβάνει και τα βόρεια τμήματα του βόρειου ατλαντικού ωκεανού και του βόρειου ειρηνικού ωκεανού. Στη νότια εύκρατη ζώνη βρίσκονται η Χιλή, η Αργεντινή, η νότια Παραγουάη, η Ουρουγουάη, η νότια Αυστραλία, η Νότια Αφρική και η Νέα Ζηλανδία, ενώ περιλαμβάνει και τα νότια τμήματα του νότιου ατλαντικού ωκεανού, του νότιου ειρηνικού ωκεανού και του ινδικού ωκεανού.
2990 Τριμπέργκερ
Ο Τριμπέργκερ (Trimberger) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή του Αμερικανού αστρονόμου και ειδικού των υπολογιστών Στήβεν Τριμπέργκερ (Stephen M. Trimberger).
Φυσικά χαρακτηριστικά
Τα φυσικά χαρακτηριστικά του Τριμπέργκερ είναι άγνωστα.
Εξωτερικοί σύνδεσμοι
Τριμπεργκερ
ΦΚ Βόζντοβατς
Η  ΦΚ Βόζντοβατς αποτελεί επαγγελματική ποδοσφαιρική ομάδα από το Βόζντοβατς, ενός δήμου του Βελιγραδίου, στη Σερβία. Αγωνίζεται στο Πρωτάθλημα ποδοσφαίρου Σερβίας. Ιδρύθηκε το 1912. Έδρα της ομάδας είναι το Μπόγιαν Μάιτς. Χρώματα της ομάδας είναι το κόκκινο και το άσπρο.
Εξωτερικοί σύνδεσμοι
Κατηγορία:Αθλητικοί σύλλογοι Βελιγραδίου Κατηγορία:Ιδρύσεις αθλητικών συλλόγων το 1912 Κατηγορία:Ποδοσφαιρικές ομάδες Γιουγκοσλαβίας Κατηγορία:Ιδρύσεις ποδοσφαιρικών ομάδων το 1912
NGC 278
Ο NGC 278 είναι σπειροειδής γαλαξίας (ή ραβδωτός σπειροειδής σύμφωνα με κάποιους ερευνητές ) στον αστερισμό Κασσιόπη. Σε ακτίνα 2 kiloparsec από το κέντρο του είναι ιδιαίτερα αυξημένος ο ρυθμός γέννησης νέων αστέρων, κάτι που ενδέχεται να οφείλεται στην συγχώνευση του NGC 278 με μικρότερο γαλαξία-συνοδό.
Εξωτερικοί σύνδεσμοι
0278 Κατηγορία:Σπειροειδείς γαλαξίες Κατηγορία:Κασσιόπη (αστερισμός)
Νικολάι Μπάσκοφ
Ο Νικολάι Βίκτωροβιτς Μπάσκοφ (Ρωσικά: Николай Викторович Басков) είναι διάσημος Ρώσος τραγουδιστής, ηθοποιός και τενόρος, γεννημένος 15 Οκτωβρίου του 1976 στη Μόσχα.
Προσωπική Ζωή
Το 2001 παντρεύτηκε την Σβετλάνα Σπίγκελ, την κόρη του παραγωγού, επιχειρηματία και δημόσιο πρόσωπο Μπορίς Σπίγκελ. Στις 24 Απριλίου του 2006 γεννήθηκε ο γιος του Μπρονισλάφ. Το Νοέμβριο του 2007 ξεκίνησε διαδικασίες διαζυγίου με την σύζυγό του. Το 2008 έληξε ο γάμος του επίσημα. Τη χρονική περίοδο 2009 - 2011 διατηρούσε σχέση με το μοντέλο, τραγουδίστρια και ηθοποιό Οξάνα Φιόντοροβα.
Εξωτερικοί σύνδεσμοι
Κατηγορία:Ρώσοι τραγουδιστές Κατηγορία:Ρώσοι ηθοποιοί Κατηγορία:Τενόροι
Τζάνι Ινφαντίνο
Ο Τζοβάνι Βιντσέντσο «Τζάνι» Ινφαντίνο (ιταλικά: Giovanni Vincenzo "Gianni" Infantino, γεννήθηκε 23 Μαρτίου 1970) είναι Ιταλός-Ελβετός αξιωματούχος ποδοσφαίρου και ο νυν πρόεδρος της FIFA. Εκλέχτηκε Πρόεδρος κατά τη διάρκεια του Έκτακτου Συνεδρίου της FIFA στις 26 Φεβρουαρίου 2016. Επανεκλέχθηκε ως Πρόεδρος της Ομοσπονδίας στις 5 Ιουνίου 2019. Στις 10 Ιανουαρίου 2020 εξελέγη μέλος της Διεθνούς Ολυμπιακής Επιτροπής.
Πρώιμη ζωή
Ο Ινφαντίνο γεννήθηκε στις 23 Μαρτίου 1970 στο Μπριγκ της Ελβετίας. Είναι γιος Ιταλών μεταναστών γονέων από την Καλαβρία και τη Λομβαρδία. Σπούδασε νομική στο Πανεπιστήμιο του Φριμπούρ. Γνωρίζει άπταιστα ιταλικά, ισπανικά, γαλλικά και γερμανικά, καθώς μιλάει επίσης αγγλικά, πορτογαλικά και αραβικά.
Καριέρα
Ο Ινφαντίνο εργάστηκε ως Γενικός Γραμματέας του Διεθνούς Κέντρου Αθλητικών Σπουδών στο Πανεπιστήμιο του Νεσατέλ.
UEFA
Ο Ινφαντίνο ξεκίνησε να εργάζεται στην UEFA τον Αύγουστο του 2000 και διορίστηκε ως Διευθυντής του Τμήματος Νομικών Θεμάτων και Αδειών του Ομίλου της UEFA τον Ιανουάριο του 2004. Έγινε Αναπληρωτής Γενικός Γραμματέας της UEFA το 2007 και Γενικός Γραμματέας της UEFA τον Οκτώβριο του 2009. Κατά τη διάρκεια του χρόνου του εκεί, η UEFA παρουσίασε το Financial Fair Play και βελτίωσε την εμπορική υποστήριξη σε μικρότερες εθνικές ομοσπονδίες. Επέβλεψε την επέκταση του Ευρωπαϊκού Πρωταθλήματος 2016 σε 24 ομάδες και έπαιξε ρόλο στη σύλληψη του Πρωταθλήματος Εθνών ΟΥΕΦΑ και του Ευρωπαϊκού Πρωταθλήματος 2020, που θα πραγματοποιηθεί σε 13 ευρωπαϊκά έθνη.
FIFA
μικρογραφία| Ο Ινφαντίνο με τον [[Μοχάμεντ Μπιν Σαλμάν, το Νικολά Σαρκοζί και τον Χουάν Κάρλος Βαρέλα στο Παγκόσμιο Κύπελλο 2018 στη Ρωσία, 14 Ιουνίου 2018.]] μικρογραφία| Ο Ινφαντίνο με τον Ρώσο πρωθυπουργό [[Ντμίτρι Μεντβέντεφ και την Πρόεδρο της Κροατίας Κολίντα Γκράμπαρ-Κιτάροβιτς, 7 Ιουλίου 2018.]] μικρογραφία| Ο Ινφαντίνο με τον Πρόεδρο των [[ΗΠΑ Ντόναλντ Τραμπ το 2019.]] Ο Ινφαντίνο ήταν μέλος της Επιτροπής Μεταρρυθμίσεων της FIFA. Στις 26 Οκτωβρίου 2015, έλαβε την υποστήριξη της Εκτελεστικής Επιτροπής της UEFA για να βάλει υποψηφιότητα για τη θέση του προέδρου στο Έκτακτο Συνέδριο της FIFA 2016. Την ίδια ημέρα, επιβεβαίωσε την υποψηφιότητά του και υπέβαλε τις απαιτούμενες δηλώσεις υποστήριξης. Υποσχέθηκε να επεκτείνει το Παγκόσμιο Κύπελλο σε σαράντα ομάδες.
Στις 26 Φεβρουαρίου 2016, εξελέγη Πρόεδρος της FIFA για περίοδο τριών ετών. Ο Ελβετός Ινφαντίνο κατέχει διπλή υπηκοότητα μέσω των γονιών του. Με την εκλογή του, έγινε ο πρώτος Ιταλός που κατείχε την Προεδρία της FIFA.
Το 2017, ο Ινφαντίνο επέκρινε την απαγόρευση ταξιδιού των Ηνωμένων Πολιτειών σε πολλά έθνη μουσουλμάνων. Είπε: «Όσον αφορά τις διοργανώσεις της FIFA, οποιαδήποτε ομάδα, συμπεριλαμβανομένων των υποστηρικτών και των αξιωματούχων αυτής της ομάδας, που προκρίνονται για ένα Παγκόσμιο Κύπελλο πρέπει να έχει πρόσβαση στη χώρα, διαφορετικά δεν υπάρχει Παγκόσμιο Κύπελλο. Αυτό είναι προφανές».
Δικαιώματα των γυναικών
Στο Ιράν, μετά την ισλαμική επανάσταση του 1979, οι γυναίκες απαγορεύεται να μπουν στα γήπεδα όταν παίζουν ομάδες ανδρών. Ο Ινφαντίνο προειδοποίησε επανειλημμένα την Ποδοσφαιρική Ομοσπονδία Ισλαμικής Δημοκρατίας του Ιράν και τις αρχές της Ισλαμικής Δημοκρατίας του Ιράν για τα δικαιώματα των γυναικών του Ιράν. Στις 8 Σεπτεμβρίου 2019, η Σαχάρ Χονταγιαρί αυτοπυρπολήθηκε μετά τη σύλληψή της για προσπάθεια εισόδου σε ένα στάδιο. "Η θέση μας είναι σαφής και σταθερή. Οι γυναίκες πρέπει να επιτρέπονται σε γήπεδα ποδοσφαίρου στο Ιράν. Τώρα είναι η στιγμή να αλλάξουν τα πράγματα. Ινφαντίνο, Σεπτέμβριος 2019"Μετά από αυτό το περιστατικό, η FIFA διαβεβαίωσε ότι οι Ιρανές γυναίκες μπορούν να παρευρεθούν στα στάδια από τον Οκτώβριο του 2019. Στις 10 Οκτωβρίου 2019, περισσότερες από 3.500 γυναίκες βρέθηκαν στο Στάδιο Αζαντί για προκριματικό Παγκόσμιου Κυπέλλου του Ιράν εναντίον της Καμπότζης.
Έγγραφα του Παναμά
Ο Ινφαντίνο εμπλέκεται στο σκάνδαλο διαφθοράς της FIFA σε έγγραφα που κυκλοφόρησαν στα έγγραφα του Παναμά το 2016. Δείχνουν ότι η UEFA ανέλαβε συμφωνίες με κατηγορούμενα πρόσωπα, όπου προηγουμένως είχαν αρνηθεί οποιαδήποτε σχέση. Ο Ινφαντίνο δήλωσε ότι είναι «απογοητευμένος» για τις εκθέσεις και ότι ποτέ δεν έχει ασχοληθεί προσωπικά με τα εμπλεκόμενα μέρη.
Έρευνες δεοντολογίας της FIFA
Τον Ιούλιο του 2016, ο Ινφαντίνο υποψιάστηκε ότι έχει παραβιάσει τον κώδικα δεοντολογίας της FIFA και έδωσε συνέντευξη στο ερευνητικό τμήμα της Επιτροπής Δεοντολογίας της FIFA.
Η έρευνα επικεντρώθηκε σε τρεις τομείς: «αρκετές πτήσεις που έκανε ο κ. Ινφαντίνο κατά τους πρώτους μήνες της προεδρίας του, θέματα ανθρώπινου δυναμικού που σχετίζονται με διαδικασίες πρόσληψης στο γραφείο του προέδρου και άρνηση του κ. Ινφαντίνο να υπογράψει τη σύμβαση που να προσδιορίζει τη σχέση εργασίας του με FIFA».
Παρόλο που διέρρευσε ένα έγγραφο το οποίο έδειχνε παράνομη δαπάνη κεφαλαίων από τη FIFA, το ζήτημα που αφορούσε τα έξοδα και τη διακυβέρνηση δεν διερευνήθηκε. Το έγγραφο αποκάλυψε ότι ο Ινφαντίνο είχε χρεώσει τη FIFA για προσωπικά έξοδα, όπως 8.795 £ για στρώματα στο σπίτι του, 6.829 £ για μηχάνημα άσκησης stepper, 1.086 £ για σμόκιν, 677 £ για λουλούδια και 132 £ για προσωπικά ρούχα. Επιπλέον, τιμολόγησε το διοικητικό σώμα της FIFA για έναν εξωτερικό οδηγό για την οικογένειά του και τους συμβούλους του για όσο καιρό έλειπε.
Όταν ο Ινφαντίνο δέχτηκε ειδική μεταχείριση μέχρι το Παγκόσμιο Κύπελλο 2018 και 2022 που φιλοξενεί η Ρωσία και το Κατάρ, τέθηκε το ζήτημα μιας πιθανής σύγκρουσης συμφερόντων. Οι οικοδεσπότες είχαν μισθώσει ιδιωτικά τζετ για το Ινφαντίνο και το προσωπικό του σχετικά με επισκέψεις στη Ρωσία και το κράτος του Κόλπου. Το εξεταστικό θάλαμο ήταν της γνώμης ότι δεν υπήρξε παραβίαση. Εκτός από αυτό, το τμήμα διαπίστωσε ότι «το ανθρώπινο δυναμικό έχει σημασία, καθώς και η συμπεριφορά του κ. Ινφαντίνο σχετικά με τη σύμβασή του με τη FIFA, αν ήταν καθόλου, αποτελούσε θέματα εσωτερικής συμμόρφωσης και όχι ηθικό ζήτημα».
Ενώ ο ερευνητικός θάλαμος απάλλαξε τον Ινφαντίνο, αυτό δεν σταμάτησε την κριτική. Ο Καρλ-Χάιντς Ρούμενιγκε, πρόεδρος της Μπάγερν Μονάχου, επέκρινε τον Ινφαντίνο ότι δεν τήρησε τις υποσχέσεις του σχετικά με τη διαφάνεια, τη δημοκρατία και τη διακυβέρνηση. «Μέχρι στιγμής αυτό δεν το έχει καταφέρει», παραπονέθηκε.
Τον Ιούλιο του 2020, προέκυψαν περαιτέρω ισχυρισμοί όταν ο Ινφαντίνο κατηγορήθηκε ότι είχε μυστική συνάντηση με τον Μίχαελ Λάουμπερ, Γενικό Εισαγγελέα της Ελβετίας. Ο Λάουμπερ προσφέρθηκε να παραιτηθεί αφού ένα δικαστήριο δήλωσε ότι συγκάλυψε τη συνάντηση και είπε ψέματα στους επόπτες κατά τη διάρκεια έρευνας από το γραφείο του για διαφθορά γύρω από τη FIFA. Ο Ινφαντίνο απάντησε στον ισχυρισμό υπερασπίζοντας τον εαυτό του ισχυριζόμενος ότι «η συνάντηση με τον γενικό εισαγγελέα της Ελβετίας είναι απολύτως νόμιμη και είναι απολύτως νόμιμη. Δεν παραβιάζει τίποτα».
Προσωπική ζωή
Ο Ινφαντίνο είναι παντρεμένος με τη Λιβανέζα Λένα Αλ Ασκάρ. το ζευγάρι έχει τέσσερα παιδιά (Αλέσια, Σαμπρίνα, Σάνια Σερένα και Ντάλια Νόρα). Είναι υποστηρικτής της ιταλικής Ίντερ.
Εξωτερικοί σύνδεσμοι
Κατηγορία:Ελβετοί επιχειρηματίες Κατηγορία:Ελβετοί ιταλικής καταγωγής Κατηγορία:Πρόεδροι της FIFA Κατηγορία:Μέλη Διεθνούς Ολυμπιακής Επιτροπής Κατηγορία:Αποδέκτες του Τάγματος της Φιλίας
Γεώργιος Β. Μαγκάκης
Ο '''Γεώργιος Β. Μαγκάκης''' (Νάξος, 1906 - Αθήνα, 6 Νοεμβρίου 1991) ήταν Έλληνας νομικός και πολιτικός. Διετέλεσε υπουργός και βουλευτής.
Βιογραφικά στοιχεία
Γεννήθηκε στη Νάξο. Ακολούθησε νομικές σπουδές στο Πανεπιστήμιο των Αθηνών. Άρχισε να δικηγορεί το 1930 και παρέμεινε στο δικηγορικό στίβο επί 60 χρόνια. Κατά τον πόλεμο του 1940 πολέμησε εναντίον των Ιταλών ως έφεδρος ανθυπολοχαγός και έπειτα ανέπτυξε αντιστασιακή δράση με την Ιερά Ταξιαρχία.
Η δράση αυτή υπέρ της εθνικής αντίστασης συνεχίστηκε και στη διάρκεια της χούντας, όταν υπερασπίστηκε με μαχητικότητα τα μέλη αντιδικτατορικών οργανώσεων, την Αμαλία Φλέμινγκ, τον Τάσο Μήνη και άλλους αγωνιστές.
Ο στενός φίλος του Παναγιώτης Κανελλόπουλος,, τον συμπεριέλαβε στην κυβέρνησή του. Υπηρέτησε ως υφυπουργός παρά τω πρωθυπουργώ από τις 5 Νοεμβρίου 1945 ως τις 22 Νοεμβρίου του ίδιου χρόνου.
Μετά τη Μεταπολίτευση εξελέγη βουλευτής (στην Αναθεωρητική Βουλή) στις βουλευτικές εκλογές του 1974 με την Ένωση Κέντρου-Νέες Δυνάμεις στην Α΄ Αθηνών. Το κόμμα μετονομάστηκε σε ΕΔΗΚ το 1976.
Ήταν ο εισηγητής της μειοψηφίας στο κεφάλαιο του Συντάγματος για τη δικαιοσύνη, όταν ήταν βουλευτής της Αναθεωρητικής Βουλής. Συνέβαλε ακόμα στη διαμόρφωση διατάξεων που αφορούν τις πολιτικές ελευθερίες και τα ατομικά δικαιώματα.
Ο Γεώργιος Β. Μαγκάκης συνέχισε να δικηγορεί και μετά την αποχώρησή του από το Κοινοβούλιο. Πέθανε σε ηλικία 85 ετών στην Αθήνα το 1991.
Παραπομπές
Κατηγορία:Έλληνες δικηγόροι Κατηγορία:Έλληνες υφυπουργοί παρά τω Πρωθυπουργώ Κατηγορία:Βουλευτές Α΄ Αθηνών Κατηγορία:Βουλευτές εκλεγμένοι με την Ένωση Κέντρου
Ευγονική
250px|μικρογραφία|Ο Φρανσίς Γκάλτον στα μέσα του 1850, ο πατέρας της σύγχρονης ευγονικής Eυγονική είναι ένα σύνολο πεποιθήσεων και πρακτικών που στοχεύουν στη βελτίωση της γενετικής ποιότητας του πληθυσμού. Οι πρακτικές αυτές ασκούνται εις βάρος πληθυσμιακών ομάδων που θεωρούνται κατώτερες, λόγου χάριν οι μη εβραίοι απο τους ακραίους ταλμουδικούς εβραίους. Πρακτικές ευγονικής υπάρχουν από την Αρχαία Ελλάδα, ωστόσο, η σύγχρονη ιστορία της ευγονικής ξεκίνησε στα τέλη του 19ου αιώνα από το Ηνωμένο Βασίλειο, βασιζόμενη στην ψευδοεπιστήμη του Επιστημονικού ρατσισμού.
Ναζιστική Γερμανία
Στα πλαίσια της οργάνωσης του προγράμματος ευγονικής τους, οι Ναζί είχαν εμπνευστεί από τα προγράμματα υποχρεωτικής στείρωσης των Ηνωμένων Πολιτειών, ιδίως όσον αφορά τους νόμους ευγονικής που είχαν θεσπιστεί στην Καλιφόρνια.
Υπό το νόμο για την Πρόληψη απογόνων των ασθενών με κληρονομικές ασθένειες, που εφαρμόστηκε στις 14 Ιουλίου του 1933, οι γιατροί υποχρεούνταν να καταγράφουν κάθε περίπτωση κληρονομικής ασθένειες που περιέπιπτε στην αντίληψή τους, εκτός από των γυναικών άνω των 45 ετών. Οι γιατροί θα μπορούσαν να τιμωρηθούν με πρόστιμο σε περίπτωση μη συμμόρφωσης.
Το 1934, το πρώτο έτος της εφαρμογής του Νόμου, περίπου 4.000 άτομα άσκησαν έφεση κατά των αποφάσεων των υπηρεσιών στείρωσης. Συνολικά 3.559 εφέσεις απερρίφθησαν. Μέχρι το τέλος του ναζιστικού καθεστώτος, πάνω από 200 Δικαστήρια Γενετικής Υγείας (Erbgesundheitsgerichte) δημιουργήθηκαν, και, με τις αποφάσεις τους, πάνω από 400.000 άτομα στειρώθηκαν παρά τη θέλησή τους.
Παραπομπές
Κατηγορία:Βιοηθική Κατηγορία:Εφαρμοσμένη γενετική  Κατηγορία:Ψευδοεπιστήμες Κατηγορία:Ρατσισμός
Αγγειολογία
Στο Ηνωμένο Βασίλειο αυτός ο κλάδος της ιατρικής ονομάζεται αγγειολογία ενώ στις ΗΠΑ ο όρος αγγειακή ιατρική είναι ο πιο συχνός. Η αγγειακή ιατρική (ή αγγειολογία) είναι ο κλάδος της ιατρικής που ασχολείται με την πρόληψη, την διάγνωση και την θεραπεία των ασθενειών που σχετίζονται με τα αγγειακά και τα αιμοφόρα αγγεία.
Επισκόπηση
Οι παράγοντες καρδιαγγειακού κινδύνου όπως η υψηλή αρτηριακή πίεση και η υψηλή χοληστερόλη εμπίπτουν στην ειδικότητα της αγγειακής ιατρικής.
Στείρωση
Στείρωση ονομάζεται ένα φάσμα ιατρικών μεθόδου περιορισμού των γεννήσεων ελέγχου των γεννήσεων που αφήνουν σκόπιμα ένα άτομο ανίκανο να αναπαραχθεί. Οι μέθοδοι στείρωσης περιλαμβάνουν τόσο χειρουργικές όσο και μη χειρουργικές μεθόδους και υπάρχουν τόσο για άνδρες όσο και για γυναίκες όσο και για συγκεκριμένα ζώα. Οι διαδικασίες στείρωσης προορίζονται να είναι μόνιμες. Άπαξ και πραγματοποιηθεί, είναι σχετικά αδύνατον να αναστραφεί η στείρωση.
Υπάρχουν πολλοί τρόποι στείρωσης, αλλά οι δύο που χρησιμοποιούνται συχνότερα είναι η σαλπιγγική απολίνωση για τις γυναίκες και η αγγειοτομή για τους άνδρες. Υπάρχουν πολλοί διαφορετικοί τρόποι με τους οποίους μπορεί να επιτευχθεί η στείρωση των σαλπίγγων. Είναι εξαιρετικά αποτελεσματικό και οι επιπλοκές είναι σπάνιες.
Εξωτερικοί σύνδεσμοι
Κατηγορία:Ιατρική τεχνολογία Κατηγορία:Ανθρώπινη αναπαραγωγή
2991 Μπίλμπο
Ο Μπίλμπο (Bilbo) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1982 από τον Αμερικανό αστρονόμο Μάρτιν Βατ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από το όνομα του Μπίλμπο Μπάγκινς, ήρωα του φανταστικού μυθιστορήματος του Τόλκιν «Το Χόμπιτ».
Φυσικά χαρακτηριστικά
Τα κυρίως φυσικά χαρακτηριστικά του Μπίλμπο είναι άγνωστα. Ο Μπίλμπο περιστρέφεται γύρω από τον εαυτό του μία φορά κάθε 4 ώρες 3 λεπτά και 49 δευτερόλεπτα (Higgins 2011).
Εξωτερικοί σύνδεσμοι-πηγές
Μπιλμπο
Εκλογές στη Σουηδία
Στη Σουηδία διεξάγονται σε εθνικό επίπεδο γενικές εκλογές. Το Ρίκσταγκ (Σουηδικά: Sveriges riksdag) είναι η εθνική νομοθετική συνέλευση της χώρας. Αποτελείται από 349 μέλη (Σουηδικά: riksdagsledamöter), τα οποία εκλέγονται σε αναλογική βάση για την εξυπηρέτηση ορισμένης θητείας 4 ετών.
Πρόσφατες (2022)
Οι πιο πρόσφατες γενικές εκλογές διεξήχθησαν το 2022.
2010
Γενικές εκλογές διεξήχθησαν στις 19 Σεπτεμβρίου 2010. Το Κοινοβούλιο (Riksdag) αποτελείται από συνολικά 349 έδρες. Ο κεντροδεξιός κομματικός συνασπισμός υπό τον πρωθυπουργό Φρέντρικ Ράινφελντ κέρδισε τις εκλογές χωρίς απόλυτη πλειοψηφία, με ποσοστό 49,2% των ψήφων, που αντιστοιχεί σε 172 έδρες επί συνόλου 349 του Κοινοβουλίου. Ο Ράινφελτ έγινε ο πρώτος κεντροδεξιός πρωθυπουργός στην χώρα του που επανεξελέγη για δεύτερη συνεχή φορά. Η αριστερή παράταξη (Πράσινοι και Σοσιαλδημοκράτες) συγκέντρωσε ποσοστό 43,7% και 157 έδρες. Για πρώτη φορά εισήλθε στη Βουλή το ακροδεξιό κόμμα των Σουηδών Δημοκρατών, το οποίο εξασφάλισε 20 έδρες. Κοινοβούλιο της Σουηδίας, 19 Σεπτεμβρίου 2010 !rowspan=2 colspan=2 align="left" |Κόμματα και συνασπισμοί !colspan=4|Ψήφοι !colspan=2|Μόνιμες έδρες !colspan=2|Τροποποιημένες έδρες !colspan=2|Σύνολο εδρών !colspan=1|έδρες %/ψήφοι % !# ! !% !±% !# !± !# !± !έδρες !μετακίνηση Socialdemokraterna Moderaterna Miljöpartiet de Gröna Folkpartiet liberalerna Centerpartiet
Sverigedemokraterna Vänsterpartiet Kristdemokraterna !colspan=2 align=left|Σύνολο κομμάτων που εκλέγονται Alliansen (Κόμμα Μετριοπαθών, Φιλελεύθερο Λαϊκό Κόμμα, Κόμμα του Κέντρου, Χριστιανοί Δημοκράτες) Rödgröna (Σοσιαλδημοκράτες, Κόμμα των Πρασίνων, Κόμμα Αριστεράς Piratpartiet Feministiskt initiativ Sveriges pensionärers intresseparti Landsbygdsdemokraterna Rättvisepartiet Socialisterna Norrländska Samlingspartiet Nationaldemokraterna Klassiskt Liberala Partiet Frihetspartiet Svenskarnas Parti Enhet !colspan=2 align=left|Σύνολο κομμάτων που δεν εισέρχονται στη Βουλή !colspan=2 style="text-align: left"|Σύνολο όλων των κομμάτων !colspan=2 style="text-align: left"|Εγγεγραμμένοι !colspan=2 style="text-align: left"|Συμμετοχή
Αρχαίες Βατίες
Αξιοθέατα Ριζοβουνίου
Το Ριζοβούνι έχει να επιδείξει τα εξής αξιοθέατα: την Αρχαία ακρόπολη Βατίαι (Βατίες), την ιστορική ιερά Μονή της Κοιμήσεως της Θεοτόκου, και τέλος φυσικό περιβάλλον, πηγαία νερά και βρύσες, πλούσια βλάστηση και περιβόλια με πορτοκαλιές και λεμονιές. Στο κέντρο του χωριού, καθώς και σε άλλα σημεία αυτού, υπάρχουν φυσικές πηγές. Η καλύτερη εποχή να επισκεφθεί κανείς το Ριζοβούνι είναι η άνοιξη. Είναι η χρονική στιγμή που ανθίζουν οι πορτοκαλιές και οι λεμονιές, οι οποίες αναδίδουν ένα σπάνιο, μοναδικό άρωμα. Κάτω από τα περιβόλια, στον κάμπο, απλώνεται μια μεγάλη γεωργική έκταση με τριφύλλια, προκαλώντας έτσι ένα σπάνιο θέαμα, καθώς το τοπίο φαντάζει ως ένας απέραντος χλοοτάπητας. Σήμα κατατεθέν, για το Ριζοβούνι είναι και ο αιωνόβιος πλάτανος, που δεσπόζει στην κεντρική πλατεία, υπό την σκιά του οποίου, κατά τους θερινούς μήνες, μπορεί κανείς να απολαύσει τον καφέ του, ενώ η Λίμνη Ζηρού, μέρος της οποίας ανήκει στο Ριζοβούνι, με τις φυσικές της ομορφιές προσδίδει ιδιαίτερη αίσθηση ομορφιάς. Εκτός από τη Μονή της Παναγίας (Καστρί), ξεχωριστή αίγλη στο χωριό προσδίδουν και τα ξωκλήσια της Αγίας Σοφίας, της Αγίας Μαρίνας, της Αγίας Ελεούσας, του Άη Λια και της Αγίας Παρασκευής, που είναι χτισμένη πάνω σε ογκώδη βράχο. Η άνοιξη, για το Ριζοβούνι συνδέεται και με τη «λαμπρή». Οι κάτοικοι του χωριού, συνεχίζοντας μια μακροχρόνια παράδοση, μετά την Ανάσταση και επί τρεις μέρες, στο προαύλιο της εκκλησίας του Αγίου Νικολάου, στήνουν παραδοσιακούς χορούς με τραγούδια που άδονται κατά τις ημέρες του Πάσχα. Τα τραγούδια και οι χοροί διακρίνονται για τον ιδιάζοντα ρυθμό και τη μουσικότητά τους, που τον σέρνουν γέροι και νέοι, αγόρια και κορίτσια, όπως άλλωστε τους καλεί και ο κορυφαίος του χορού.
Ιστορία Ακρόπολης Βατιών
Η αρχαία ακρόπολη Βατίαι ή Βατίες, βρίσκεται στο νότιο μέρος του χωριού Ριζοβούνι, πάνω στο λόφο Καστρί και ιδρύθηκε από Ηλείους εποίκους τον 7ο ή 8ο αιώνα π.Χ., μαζί με τις άλλες τρεις αποικίες, το Αρχαίο Βουχέτιο (Νέα Κερασούντα) μετέπειτα Κάστρο των Ρωγών, την Αρχαία Ελάτρεια (Παλαιός Ωρωπός) και Πανδοσία (Ήπειρος) (Καστρί Φαναρίου). Η αρχαία ακρόπολη Βατίαι ή Βατίες, αν και είναι η μικρότερη από τις τέσσερις, είναι σπουδαιότατη αποικία των Ηλείων στο Νομό Πρέβεζας με ποτάμιο προσπέλαση κατά την αρχαιότητα (Λούρος ποταμός και λίμνη Μαυρή). Όταν ιδρύθηκε η ακρόπολη, πιθανότατα στη θέση αυτή προϋπήρχε άλλος οχυρωμένος οικισμός. Οι Βατιείς, κάτοικοι των Βατιών, προφανώς είχαν οικισμούς στην ευρύτερη περιοχή του Δήμου Θεσπρωτικού (Καποδίστριας) σήμερα Δήμος Ζηρού (Καλλικράτης). Αυτό προκύπτει από ερείπια οικισμών που βρέθηκαν στο κάστρο Θεσπρωτικού, στο χωριό Άσσος και στην Κρανιά. Στην αρχαιότητα η περιοχή των Βατιών δεν ήταν απομονωμένη όπως σήμερα, αλλά αποτελούσε κομβικό σημείο της οδού προσπέλασης από την Αρχαία Αμβρακία προς την αρχαία Δωδώνη. Οι προσκυνητές από την πεδιάδα της Άρτας περνούσαν υποχρεωτικά από την ακρόπολη Βατιών στη διαδρομή τους προς το Ιερό Μαντείο της Δωδώνης. Τα αρχαιότερα κατάλοιπα της ανθρώπινης παρουσίας στο λόφο των Βατιών χρονολογούνται από την εποχή του Χαλκού και την πρώιμη εποχή του Σιδήρου. Σποραδικά διακρίνονται και έχουν συλλεχθεί στην ακρόπολη κεραμικά όστρακα. Η περιοχή συνδύαζε μεν το υγιεινό κλίμα της ημιορεινής ζώνης αλλά παράλληλα επηρεαζόταν και από την υπάρχουσα τότε στα νότια λίμνη Μαυρή. Το έτος 343-342 π.Χ. ο Φίλιππος ο Β, πατέρας του Μεγάλου Αλεξάνδρου κατέλαβε όλες τις αποικίες των Ηλείων, και φυσικά και τις Βατίες, και τις έδωσε ως δώρο στον Αλέξανδρο Α των Μολοσσών, αδελφό της συζύγου του Μυρτάλης Ολυμπιάδας. Κατά τον 4ο π.Χ. αιώνα οι Βατίες εντάχτηκαν στην Ηπειρωτική Συμμαχία. Η ακρόπολη φαίνεται ότι παρήκμασε σταδιακά και το τέλος της ήρθε το έτος 168-167 π.Χ. οπότε και καταστράφηκε από τον Ρωμαίο Αιμίλιο Παύλο. Το έτος 31 π.Χ. με την υποχρεωτική μεταφορά των κατοίκων στην Αρχαία Νικόπολη κατόπιν διαταγής του Οκταβιανού μετά τη Ναυμαχία του Ακτίου, η ακρόπολη σχεδόν ερημώνεται. Η ακρόπολη Βατίαι φαίνεται ότι ήκμασε αργότερα πάλι κατά τη Βυζαντινή περίοδο, όπως μαρτυρούν οι βελτιώσεις της οχύρωσης αλλά και τα λείψανα της Παλαιοχριστιανικής Βασιλικής, το κεντρικό κλίτος της οποίας κατέλαβε αργότερα το καθολικό της Μονής της Παναγίας, ή Ιερά Μονή Κοιμήσεως Θεοτόκου. Κατά τη διάρκεια της Οθωμανικής κυριαρχίας η ακρόπολη Βατίαι παρακμάζουν πάλι, αλλά συνεχίζουν την παρουσία τους μέχρι και τον προηγούμενο αιώνα. Δυστυχώς η Μονή Κοιμήσεως Θεοτόκου είναι ερειπωμένη, η στέγη της έχει καταρρεύσει και μόλις κάποιες συντηρήσεις έγιναν εκεί τα τελευταία χρόνια. Λέγεται ότι υπήρχαν σπάνιες τοιχογραφίες και φορητές εικόνες που δεν σώζονται. Η Μονή, για μεγάλο χρονικό διάστημα δέσποσε ως πνευματικό και οικονομικό κέντρο. Ο μικρότερος ναός της Παναγίας δίπλα, είναι μεταγενέστερος σύγχρονος και πρόσφατα αναπαλαιώθηκε η όμορφη λιθοσκεπή του. Το έτος 1944 τα ερείπια της ακρόπολης βομβαρδίστηκαν από Γερμανικά αεροπλάνα, στα πλαίσια καταδίωξης ανταρτών του ΕΔΕΣ.
Τουρά
right|thumb|220px|Πρώιμη τουρά του σουλτάνου [[Ορχάν (1326-59) (Μουσείο Τοπ Καπί).]] Η Τουρά (τουρκ. tuǧra), κάποιες φορές και "τουγράς" (ο), είναι το καλλιγραφικό έμβλημα και μονόγραμμα των Τούρκων ηγεμόνων, από την εποχή των Ογκούζ και των Σελτζούκων μέχρι και περίοδο των σουλτάνων της Οθωμανικής Αυτοκρατορίας, κατά την οποία απέκτησε καλλιτεχνικά χαρακτηριστικά υψηλής αισθητικής. Αποτελείται από το όνομα, το πατρώνυμο και τους τίτλους του σουλτάνου, μαζί με την επίκληση «πάντα νικηφόρος» [el-muzaffer daima]. Σπανιότερα, συναντούμε επίσης τουρά που φέρουν το όνομα ενός αγίου του τάγματος των Σούφι, ένα στίχο από το Κοράνιο ή ένα χαντίθ του προφήτη Μωάμεθ. Ήταν σε χρήση σε κάθε επίσημο έγγραφο, όπως στα φιρμάνια αλλά και σε νομικά έγγραφα ή στην αλληλογραφία του σουλτάνου, και εξελίχθηκε σε έμβλημα του οθωμανικού κράτους και σύμβολο κυριαρχίας.
Αρχαίες Βατίες
Περιγραφή ακρόπολης Βατιών
Η ακρόπολη Βατίαι κτίστηκε πάνω στο λόφο Καστρί Ριζοβουνίου και περικλειόταν από πολυγωνικό τείχος που σώζονται ακόμη μέρη του μέχρι σήμερα. Πριν την είσοδο της ακρόπολης έχει κατασκευασθεί το έτος 1992 ένα λίθινο μονοπάτι 150 μέτρων το οποίο οδηγεί στα ερείπια της κεντρικής πύλης, από την ΙΒ Εφορεία Αρχαιοτήτων Ιωαννίνων. Το πολυγωνικό κυκλώπειο τοίχος που περικλείει την ακρόπολη των Βατιών έχει μήκος περίπου 1.400 m, και χρονολογείται στον 7ο – 6ο περίπου αιώνα π.Χ. Διακρίνονται τρεις πύλες και δύο θύρες, με οπές αγκυρώσεως της μεταλλικής υποδοχής θύρας. Στη βόρεια πλαγιά του λόφου, αυτή με την πλέον ήπια κλίση, το τείχος ενισχύεται με την προσθήκη έξι τετράγωνων αμυντικών πύργων. Στον ίδιο τομέα του οχυρωματικού περιβόλου εντοπίζεται και η κύρια Πύλη (main Gate) η οποία σε συνδυασμό με έξι άλλες πύλες και πυλίδες, εξασφάλισε την επικοινωνία της ακρόπολης με την εκτός των τειχών χώρα, αλλά και με τις πηγές της σημερινής θέσης Πριάλα, από όπου και υδρεύετο. Τέσσερις λαξευμένες στο βράχο δεξαμενές παρείχαν νερό στην ακρόπολη κατά τη διάρκεια πολιορκιών. Η ακρόπολη Βατίαι φαίνεται ότι είχε και εσωτερικά τείχη. Υπολογίζεται βάσει του εμβαδού της ακρόπολης ότι κατά την αρχαιότητα πρέπει να είχε 2.000 – 2.500 κατοίκους τουλάχιστον, ενώ θεωρείται βέβαιον, ότι, επιπλέον κάτοικοι διέμεναν σε πρόχειρες κατοικίες εκτός των πολυγωνικών τειχών. Σε κάποια σημεία των τειχών διακρίνονται και ρωμαϊκές προσθήκες τοιχοδομίας. Είναι σημαντικό να τονισθεί ότι τμήμα του Ρωμαϊκού Υδραγωγείου της Νικοπόλεως περνάει κοντά στην Ακρόπολη Βατίαι, κατά τη διαδρομή του από τον Άγιο Γεώργιο στη Νικόπολη.
Τουρά
Η χρήση της ανάγεται στα χρόνια της δυναστείας των Σελτζούκων στο Ιράν (1038-1194), των οποίων αποτελούσε ήδη μακραίωνη παράδοση. Αρχικά, η τουρά ήταν σφραγίδα με την οποία οι νομάδες φύλαρχοι σημάδευαν τα κοπάδια τους, αλλά από τη βασιλεία του Μαλίκ Σαχ (1072-1092) και εφεξής χρησιμοποιούνταν ως έμβλημα του σουλτάνου για την επικύρωση εγγράφων. Φαίνεται πως τον 11ο ή 12ο αιώνα πέρασε επίσης στη νότια Ασία, πιθανότατα μέσα από το έργο καλλιγράφων που κατέφυγαν για διάφορους λόγους στην Ινδία. Σε αντίθεση με την οθωμανική, η οποία λειτουργούσε ως έμβλημα της αυτοκρατορίας, η τουρά της νότιας Ασίας εξελίχθηκε ως αμιγώς διακοσμητικό καλλιγραφικό στοιχείο, περίπου όπως ίσχυε για τους Μαμελούκους της Αιγύπτου. Άνθισε ιδιαίτερα στη Βεγγάλη, στη διάρκεια του 14ου και 15ου αιώνα, όπου δέσποζε στην αρχιτεκτονική καλλιγραφία και απέκτησε διακριτά χαρακτηριστικά. Γνώστες της ελευθερίας της αραβικής γραφής, οι καλλιγράφοι της Βεγγάλης χρησιμοποίησαν τη φαντασία τους για να δημιουργήσουν νέες φόρμες, ορισμένες από τις οποίες θεωρούνται αφηρημένες αναπαραστάσεις που αντλούν από το φυσικό τοπίο της περιοχής. Στη νότια Ασία παραμένει σε χρήση στα πλαίσια καλλιγραφικών σχεδίων, ιδιαίτερα στο Πακιστάν, όπου συναντάται για παράδειγμα σε νομίσματα, γραμματόσημα και μετάλλια.
Αρχαίες Βατίες
Αρχαιολογική έρευνα - Ανασκαφές
Η ακρόπολη Βατίαι δεν έχει ανασκαφεί αρχαιολογικώς και είναι βέβαιο ότι θα αποκαλύψει σημαντικά στοιχεία στο μέλλον. Προφορικές αναφορές λένε ότι έχουν γίνει λαθρανασκαφές αρχαιοκαπήλων κατά καιρούς. Η ΛΓ´ εφορεία αρχαιοτήτων προχώρησε το έτος 2007 σε τοπογραφική μελέτη της ακρόπολης, καταγραφή και φωτογράφηση των μνημείων. Σχεδιάζει έργα ανάπλασης ώστε η ακρόπολη να είναι επισκέψιμη στο κοινό (Χρήστος Σπανοδήμος, 2007, ). Στην εθνική οδό Πρέβεζας Ιωαννίνων, αλλά και στη διαδρομή Στεφάνη προς Ριζοβούνι, τοποθετήθηκαν τα τελευταία χρόνια καφέ πινακίδες με τίτλο «Αρχαία Ακρόπολη» για ενημέρωση των επισκεπτών. Αυτές θα πρέπει να αλλάξουν το κείμενο σε «Αρχαία ακρόπολη Βατίαι» και να μπει δείκτης χιλιομέτρων.